Държавен вестник, бр. 98, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  98
(д) Използване на въоръжение: действия, 
предприемани от дежурните изтребители сре­
щу въздухоплавателно средство с намерение 
да го предупредят или унищожат по време 
на конкретна ПГОАП.
(е) Район за полетна информация (FIR): 
въздушно пространство с определени размери, 
в границите на което се осигурява полетно­
информационно обслужване и аварийноопо­
вестително обслужване.
(ж) Опознаване: установяване на произхо­
да, типа и характеристиките на открита цел. 
Това може да бъде извършено по различни 
способи, включително чрез визуално опо­
знаване, електронно разпитване, корелация 
на полетни планове и интерпретиране на 
акустична информация, поведение и/или 
враждебни действия.
(з) Прехват: действия, чрез които дежур­
ните изтребители осъществяват визуален или 
електронен контакт с друго въздухоплавателно 
средство, извършвани в съответствие с акту­
алното издание на „Стандартни сигнали на 
ICAO при прехват“, анекс 2, ноември 1991 г., 
на Международната организация за граждан­
ска авиация (ICAO).
(и) Разпитване във въздуха: действия, изпъл­
нявани от дежурните изтребители с цел иден­
тифициране на въздухоплавателно средство.
(й) Намеса: действия, предприемани от 
дежурните изтребители за отклоняване на 
въздухоплавателно средство от неговия марш­
рут или мисия.
(к) Национално въздушно пространство: 
въздушното пространство, дефинирано в 
съответните национални законодателства на 
двете държави.
(л) Национален правителствен орган (NGA): 
определено национално длъжностно лице, 
упълномощено да разрешава използване на 
въоръжение в националното въздушно прос­
транство на съответната страна.
(м) РЕНЕГАТ: гражданско въздухоплава­
телно средство, чието поведение във въздуха 
поражда съмнение, че би могло да се използва 
като оръжие за извършване на терористична 
атака.
(н) Отговорен щаб, командващ операция 
на НАТО за Air Policing: упълномощен щаб 
(Обединен център за въздушни операции –  
CAOC), осъществяващ тактическо командва­
не и управление с регионални правомощия 
в съответните национални въздушни прос­
транства или в съответния Район за полетна 
информация (FIR) на всяка държава за за­
щита на въздушното пространство на НАТО 
в съответствие с документите за NATINADS 
и документа „Политика на НАТО за проти­
вовъздушна отбрана“.
(о) Обслужване: поддръжка, осигурявана 
на екипажа на дежурен изтребител, за под­
държане на самолета в изправност и по-спе­
циално: презареждане с гориво, попълване с 
необходимите материални средства, прегледи 
и малки ремонти, с изключение на презарядка 
с въоръжение.
(п) Техническо споразумение: последващ 
документ, регламентиращ процедурите и мер­
ките, необходими за ефективното изпълнение 
на заложените в това споразумение задължения 
на двете страни.
Член 2
Общи положения
(1) Министерството на отбраната на Ре­
публика България, от името на българската 
Страна, и Министерството на националната 
отбрана на Република Гърция, от името на 
гръцката Страна, по-нататък наричани за­
едно „Министерствата“, ще бъдат отговорни 
за координацията и изпълнението на това 
споразумение.
(2) Изпълнителните органи за осъществя­
ване на това споразумение са:
(а) За българската страна:
– Щаб на българските Военновъздушни 
сили (BGR AF HQ), София;
– Военен команден център (MCC), София;
– Авиационен оперативен център (AOC), 
София;
– Център за управление и докладване 
(CRC), София;
– летища за съдействие: Граф Игнатиево, 
Долна Митрополия, Безмер.
(б) За гръцката страна:
– Генерален щаб на националната отбрана 
на Р. Гърция (HNDGS), Атина;
– Генерален щаб на военновъздушните сили 
на Р. Гърция (HAFGS), Атина;
– Командване на тактическата авиация на 
Р. Гърция (HTAF), Лариса;
– Национален център за въздушни операции 
(NAOC), Лариса;
– Център за управление и докладване 
(CRC), Хортиатис;
– Център за управление и докладване 
(CRC), Парнис;
– летища за съдействие: Лариса, Неа Ан­
хиало и Лимнос.
(в) САОС – Лариса.
Член 3
Цел
(1) Целта на това споразумение е:
(а) да определи основните принципи, усло­
вията и процедурите за изпълнение на ПГОАП 
от дежурни изтребители на двете страни в 
националното въздушно пространство на двете 
държави за справяне с РЕНЕГАТ, военни и 
други терористични заплахи от въздуха;
(б) да осигури безопасност на полетите и 
координация между Страните в случай на 
провеждане на ПГОАП от дежурните изтре­
бители, която се разпростира в международно 
въздушно пространство, където Междуна­
родната организация за гражданска авиация 
(ICAO) е възложила определени задължения 
на всяка от държавите.